Threnoi

Threnoi er en sang, hymne eller et dikt for sorg som er komponert eller framført som et minne til en avdød. Begrepet er avledet fra gresk, threnoidia, fra threnos («jamring») + oide («ode»).The Oxford Companion to Music (2010) Dette er i seg selv avledet fra urindoeuropeiske rotordet wed- («å snakke») og er også forløperen til ord som «ode», «tragedie», «parodi», «melodi» og «rapsodi».

Synonymer til dette begrepet er klagesang og sørgesang, og elegi. Threnoi var en egen sjanger i oldtidens greske litteratur. Epitaphios Threnos er sørge- eller klagebønner i den østlige ortodokse kirke på påskeaften. Den engelske dikteren John Dryden minnet kong Karl II av Englands død i et langt dikt kalt Threnodia Augustalis. Den amerikanske dikteren Ralph Waldo Emerson skrev en «Threnody» til minne om sin sønn.Grove Music Online (2010) Marian McPartlands «Threnody» ble skrevet til minne om pianisten Mary Lou Williams. «Threnody for Souls in Torment» er det siste sporet på Robert Fripps album, The Bridge Between. Moondogs (egentlig Louis Thomas Hardin) «Bird's Lament» var dedisert den avdøde jazzmusikeren Charlie Parker. Den norske komponisten Thomas J. Bergersen har komponert «Threnody for Europe» til minne om Europa.

 Se også 
 Elegi
 Monodi

 Referanser 

Kategori:Lyriske sjangre
Kategori:Litteratur fra antikkens Hellas